
住讜讻讛 讬讙 注"讗 - 驻讬专讜砖 砖讟讬讬谞讝诇抓

讚住专讬 专讬讞讬讬讛讜 [讻讬讜谉 砖诪讘讗讬砖 专讬讞诐] 诇讗讞专 讝诪谉 砖讘讬拽 诇讛讜 讜谞驻讬拽 [诪谞讬讞 讗讜转诐 讜讬讜爪讗 诪谉 讛住讜讻讛] 讜讗讬谉 诇注砖讜转 住讜讻讛 砖讗讬 讗驻砖专 诇砖讘转 讘讛.


讜讻注讬谉 讝讛 讗诪专 专讘 讞谞谉 讘专 专讘讗: 讛谞讬 [讗讜转诐] 讛讬讝诪讬 讜讛讬讙讬 砖讛诐 诪讬谞讬 拽讜爪讬诐 诪住讻讻讬谉 讘讛讜 [讘讛诐]. 讜讗讬诇讜 讗讘讬讬 讗诪专: 讘讛讬讝诪讬 诪住讻讻讬谞谉 [诪住讻讻讬诐 讗谞讜] 讘讛讬讙讬 诇讗 诪住讻讻讬谞谉 [讗讬谉 讗谞讜 诪住讻讻讬诐] 诪讗讬 讟注诪讗 [诪讛 讟注诪讜 砖诇 讚讘专] 鈥� 讻讬讜谉 讚谞转专讬 讟专驻讬讬讛讜 [砖谞讜砖专讬诐 注诇讬讛诐] 讘诪砖讱 讛讝诪谉 讜注砖讜讬讬诐 诇讬驻讜诇 诇转讜讱 讚讘专讬 诪讗讻诇 讜诇讛驻专讬注 诇讬讜砖讘讬 讛住讜讻讛, 诇讻讱 砖讘讬拽 诇讛 讜谞驻讬拽 [注讜讝讘 讗讜转讛 讗转 讛住讜讻讛 讜讬讜爪讗].


讗诪专 专讘 讙讬讚诇 讗诪专 专讘: 讛讗讬 讗驻拽讜转讗 讚讚讬拽诇讗 [注谞驻讬 讛讚拽诇 讛讬讜爪讗讬诐 诪转讞讬诇转 讛讙讝注] 诪住讻讻讬谉 讘讛讜 讻诪讜转 砖讛诐 讬讞讚. 讜讗祝 注诇 讙讘 讚讗讙讬讚讬 [讗祝 注诇 驻讬 砖讛诐 讗讙讜讚讬诐], 诪讻诇 诪拽讜诐 讗讙讚 砖谞注砖讛 讘讬讚讬 砖诪讬诐 砖讘讚专讱 讛讟讘注 讛讚讘专讬诐 诪讞讜讘专讬诐 讬讞讚 诇讗 砖诪讬讛 [讗讬谉 砖诪讜] 讗讙讚 讜讻砖专. 讬转专 注诇 讻谉, 讗祝 注诇 讙讘 讚讛讚专 讗讙讬讚 诇讛讜 [讗祝 注诇 驻讬 砖讛讜讗 讞讜讝专 讜拽讜砖专 讗讜转诐] 诪谉 讛爪讚 讛砖谞讬 砖讘讜 讛注谞驻讬诐 诪驻讜专讚讬诐, 诪讻诇 诪拽讜诐 讻砖专 讛讜讗, 讻讬 讚讘专 讛讗讙讜讚 讻讘专 诪爪讚 注爪诪讜 讗诐 讛讜住讬祝 讜讗讬讙讚 讜拽砖专 专拽 讘讞讚 [讘讗讞讚], 讻诇讜诪专: 讛讜住讬祝 诇讗讜讙讚讜 讘驻谞讬 注爪诪讜 讘诇讗 诇讛讜住讬祝 诇讗讙讜讚讛 讝讜 讚讘专 讗讞专, 诇讗 砖诪讬讛 [讗讬谉 砖诪讜, 讗讬谞讜 拽专讜讬] 讗讙讚 讜诇讻讱 讗讬谞讜 驻住讜诇 诇住讬讻讜讱.


讜讻谉 讗诪专 专讘 讞住讚讗 讗诪专 专讘讬谞讗 讘专 砖讬诇讗: 讛谞讬 讚讜拽专讬 讚拽谞讬 [讗讜转诐 拽谞讬诐 讛讬讜爪讗讬诐 讬讞讚 诪诪拽讜诐 讗讞讚] 诪住讻讻讬谉 讘讛讜 [讘讛诐] 讻诪讜转 砖讛诐. 讜讗祝 注诇 讙讘 讚讗讙讬讚讬 谞讬谞讛讜 [讗祝 注诇 驻讬 砖讗讙讜讚讬诐 讛诐] 鈥� 讗讙讚 讘讬讚讬 砖诪讬诐 诇讗 砖诪讬讛 [讗讬谉 砖诪讜, 讗讬谞谞讜 谞讞砖讘] 讗讙讚. 讜讬转专 注诇 讻谉; 讗祝 注诇 讙讘 讚讛讚专 讗讙讬讚 诇讛讜 [讗祝 注诇 驻讬 砖讛讜讗 讞讜讝专 讜讗讜讙讚 讗讜转诐 讘爪讚 讛讗讞专] 鈥� 讗讬讙讚 讘讞讚 诇讗 砖诪讬讛 [拽砖专 讘爪讚 讗讞讚 讗讬谉 砖诪讜, 讗讬谞谞讜 谞讞砖讘] 讗讙讚.


讜诪注讬专讬诐: 转谞讬讗 谞诪讬 讛讻讬 [砖谞讜讬讬讛 讘专讬讬转讗 讙诐 讻谉 讻讱]: 拽谞讬诐 讜讚讜拽专谞讬谉 诪住讻讻讬谉 讘讛谉. 讜讬砖 诇转讛讜转: 拽谞讬诐 驻砖讬讟讗 [驻砖讜讟, 诪讜讘谉] 砖诪住讻讻讬谉 讘讛谉, 砖讛专讬 拽讬讬诪讬诐 讘讛诐 讻诇 讛诪讬讚讜转 砖诪谞讜 讞讻诪讬诐 讘住讻讱 讻砖专! 讗诇讗 讗讬诪讗 [讗诪讜专] 讜转拽谉 讻讱: 拽谞讬诐 砖诇 讚讜拽专谞讬谉 讗祝 砖讛诐 爪讜诪讞讬诐 讗讙讜讚讬诐 讬讞讚 (讚讜拽专谞讬 讚拽谞讬), 讘讻诇 讝讗转 诪住讻讻讬谉 讘讛谉.


讗 讗讙讘 讚讘专讬诐 讗诇讛, 诪讘讬讗讬诐 讚讘专 讗讞专 砖诪住专 专讘 讞住讚讗 讘砖诐 讗讜转讜 讞讻诐. 讗诪专 专讘 讞住讚讗 讗诪专 专讘讬谞讗 讘专 砖讬诇讗: 讛谞讬 诪专专讬转讗 讚讗讙诪讗 [讗讜转讜 诪专讜专, 讞讝专转 砖诇 讗讙诐] 讗讚诐 讬讜爪讗 讘讛谉 讬讚讬 讞讜讘转讜 讘驻住讞 讘拽讬讜诐 诪爪讜转 诪专讜专.


注诇 讻讱 诪讬转讬讘讬讛 [诪拽砖讬诐 注诇讬讜]: 讛诇讗 砖谞讬谞讜 讻讬 讘讻诇 诪爪讜讛 砖诇砖诐 拽讬讜诪讛 讚专讜砖 讗讝讜讘, 讬砖 诇讬讟讜诇 诇砖诐 讻讱 讗讝讜讘 住转诐 讚讜讜拽讗, 讜诇讗 讻诇 诪讬谉 讗讞专 讗祝 讛诪讬谞讬诐 讛拽专讜讘讬诐, 诇讗 讗讝讜讘 讬讜谉 讜诇讗 讗讝讜讘 讻讜讞诇讬, 讜诇讗 讗讝讜讘 诪讚讘专讬, 讜诇讗 讗讝讜讘 专讜诪讬 讜诇讗 讻诇 讗讝讜讘 讗讞专 砖讬砖 诇讜 砖诐 诇讜讜讬. 讜诪讻讗谉 谞诇诪讚 砖讻诇 诪讬谉 砖讬砖 诇讜 砖诐 诇讜讜讬 讗讬谞谞讜 讛诪讬谉 讛讻转讜讘 讘转讜专讛, 讜讗祝 诪专讜专 讛讗讙诐 讻讬讜谉 砖讬砖 诇讜 砖诐 诇讜讜讬 讗讬谞讜 诪专讜专 讛讗诪讜专 讘转讜专讛!


注诇 讻讱 讗诪专 讗讘讬讬: 讬砖 诇讞诇拽 讘讬谉 讛讚讘专讬诐, 讻诇 砖谞砖转谞讛 砖诪讜 拽讜讚诐 诪转谉 讛转讜专讛, 讻诇讜诪专: 砖讛讞诇讜拽讛 讘讬谉 讛诪讬谞讬诐 讛砖讜谞讬诐 拽讚讜诪讛, 讜讛讬转讛 拽讬讬诪转 注讜讚 诇驻谞讬 诪转谉 转讜专讛, 讜讘讗转讛 转讜专讛 讜讛拽驻讬讚讛 注诇讬讛 [注诇讬讜] 诇拽专讜讗 诇讜 讘砖诐 诪住讜讬讬诐 讗讞讚 鈥� 讘讬讚讜注 砖讬砖 诇讜 诪讬谞讬诐 拽专讜讘讬诐 砖诇讛诐 砖诐 诇讜讜讬, 讜讻诇 讚讘专 砖讬砖 诇讜 砖诐 诇讜讜讬 驻住讜诇, 讞讜抓 诪诪讬谉 讝讛 砖讗诪专讛 讛转讜专讛 讘诪驻讜专砖. 讜讛谞讬 [讗诇讜] 诇讗 谞砖转谞讛 砖诪讬讬讛讜 [砖诪诐] 拽讜讚诐 诪转谉 转讜专讛 讻诇诇, 砖诪专讜专 讛讗讙诐 诇讗 讛讬讛 诇讜 砖诐 诪讬讜讞讚 诇驻谞讬 诪转谉 转讜专讛, 讜诇驻讬 讛转讜专讛 讛讻诇 诪讬谉 诪专讜专 讜诇讗 讛拽驻讬讚讛 讛转讜专讛 讘驻专讟讬讜.


专讘讗 讗诪专 讛住讘专 讗讞专: 讛谞讬 [讗诇讜 讛诪讬谞讬诐] 鈥� "诪专专讬转讗" 住转诪讗 砖诪讬讬讛讜 ["诪专讜专" 住转诐 砖诪诐], 砖讗讬谞诐 讻诇诇 诪讬谉 讘驻谞讬 注爪诪讜 讜讛讗讬 讚拽专讬 诇讛讜 "诪专专讬转讗 讚讗讙诪讗" [讜讝讛 砖拽讜专讬诐 诇讛诐 "诪专讜专 讛讗讙诐"] 鈥� 诪砖讜诐 讚诪砖转讻讞 讘讗讙诪讗 [砖讛讜讗 谞诪爪讗 讘讗讙诐] 讜讗讬谉 讝讛 砖诐 诪讬谉 诇注爪诪讜, 讜讗讬谉 诪拽讜诐 诇讗讜住专讜.


讘 讗诪专 专讘 讞住讚讗 讗讬讙讚 讘讞讚 [讘讗讞讚], 讻诇讜诪专: 讚讘专 讗讞讚 讘驻谞讬 注爪诪讜, 讙诐 讗诐 注砖讛 讘讜 拽砖专 鈥� 诇讗 砖诪讬讛 [讗讬谉 砖诪讜, 讗讬谞讜 拽专讜讬] 讗讙讚 (拽砖专). 讗讙讚 砖诇 砖诇砖 讬讞讬讚讜转 讬讞讚 鈥� 诇讻诇 讛讚注讜转 砖诪讬讛 [砖诪讜 拽专讜讬] 讗讙讚. 拽砖专 讘砖谞讬诐 鈥� 讛专讬 讝讜 诪讞诇讜拽转 专' 讬讜住讬 讜专讘谞谉 [讜讞讻诪讬诐]. 讚转谞谉 [砖讻谉 砖谞讬谞讜 讘诪砖谞讛]: 讻诇 讚讬谉 砖谞讗诪专讛 讘讜 讘讬谉 讛砖讗专 诪爪讜转 讗讝讜讘, 讛讻讜讜谞讛 讛讬讗 诇砖诇砖讛 拽诇讞讬诐 (爪诪讞讬诐 注诐 砖讜专砖) 讜讘讛谉 讘讻诇 讗讞讚 诪讛谉 砖诇砖讛 讙讘注讜诇讬谉. 专' 讬讜住讬 讗讜诪专: 诪爪讜转 讗讝讜讘 诪注讬拽专讛 爪专讬讻讛 砖转讛讬讛 讘砖诇砖讛 讙讘注讜诇讬谉. 讜砖讬专讬讜 鈥� 讗诐 讗讬专注 砖谞驻讙诪讛 讛讗讙讜讚讛 鈥� 讗驻讬诇讜 砖谞讬诐, 讜讙专讚讜诪讬讜 讗诐 谞砖讘专讜 讛注谞驻讬诐 转讜讱 讻讚讬 讛讝讬讬讛 讻砖专讬诐 讻诇 砖讛讜讗.


拽讗 住诇拽讗 讚注转讬谉 [注诇讛 讘讚注转谞讜 诇讜诪专] 讻讬讜谉 砖讗讜诪专 专' 讬讜住讬 砖砖讬专讬讜 砖诇 讗讙讚 讛讗讝讜讘 砖谞讬诐, 转讞讬诇转讜 谞诪讬 [讙诐 讻谉] 讬住驻讬拽讜 诇讜 讘讚讬注讘讚 砖谞讬诐, 讜讛讗讬 讚拽转谞讬 [讜讝讛 砖砖谞讛] 砖诇砖讛 讗讬谞讜 讗诇讗 诇诪爪讜讛 诪谉 讛诪讜讘讞专 诪诇讻转讞讬诇讛. 讜诪讻讬讜谉 砖诇讚讘专讬 专' 讬讜住讬 诪讛 砖讗诪专 砖诇砖讛 讛讜讗 讚讜讜拽讗 诇诪爪讜讛, 诪讝讛 谞诇诪讚 讻讬 诇专讘谞谉 砖诇砖讛 砖讗诪专讜 讛讜讗 诇注讻讘. 讜诇驻讬 讝讛 讞诇讜拽讬诐 专' 讬讜住讬 讜讞讻诪讬诐 讗诐 讗讙讜讚讛 讛讬讗 砖诇讜砖讛 讚讜讜拽讗, 讗诐 诇讗讜.


注诇 讛住讘专 讝讛 砖诇 讛诪砖谞讛 诪拽砖讬诐: 讜讛转谞讬讗 [讜讛专讬 砖谞讬谞讜 讘讘专讬讬转讗] 讘驻讬专讜砖 诇讗 讻谉, 专' 讬讜住讬 讗讜诪专: 讗讝讜讘 讗诐 转讞讬诇转讜 砖谞讬诐 讜砖讬专讬讜 讗讞讚 鈥� 驻住讜诇, 讜讗讬谞讜 讻砖专 注讚 砖讬讛讗 转讞讬诇转讜 砖诇砖讛 讜砖讬专讬讜 砖谞讬诐! 讗诇讗 讗讬驻讜讱 [讛驻讜讱] 讗转 讛住讘专 讛讚讘专讬诐 讘诪砖谞讛 专讗砖讜谞讛 讜驻专砖 讗讜转讛 讻讱: 诇专' 讬讜住讬 砖诇砖讛 诇注讻讘, 讜讗讬诇讜 诇专讘谞谉 [诇讚注转 讞讻诪讬诐] 砖诇砖讛 讛诐 专拽 诇诪爪讜讛.


讜专讗讬讛 诇讚讘专; 讜讛转谞讬讗 [讜讛专讬 讻谉 砖谞讬谞讜 讘讘专讬讬转讗 诪驻讜专砖转]: 讗讝讜讘 讗诐 转讞讬诇转讜 砖谞讬诐 讜砖讬专讬讜 讗讞讚 鈥� 讻砖专, 讜讗讬谞讜 驻住讜诇 注讚 砖讬讛讗 转讞讬诇转讜 讜砖讬专讬讜 讗讞讚 讜砖讬讟讛 讝讜 讜讚讗讬 砖讬讟转 讞讻诪讬诐 讛讬讗.


注诇 注爪诐 诇砖讜谞讛 砖诇 讘专讬讬转讗 讗讞专讜谞讛 讝讜 转讜讛讬诐: 砖讬专讬讜 讗讞讚 驻住讜诇? 讛讗 讗诪专转 [讛专讬 讗诪专转] 讘讞诇拽讛 讛专讗砖讜谉 砖诇 讛讘专讬讬转讗 砖砖讬专讬讜 讗讞讚 讻砖专!

